በህዳሴው ግድብ ግንባታ ላይ የተሰማሩ የውጭ ሃገራት ተቋራጮች በጥሩ አፈጻጸም ላይ ይገኛሉ
በታላቁ የኢትዮጵያ የሕዳሴ ግድብ ግንባታ ላይ የተሰማሩ የውጭ ሃገራት ተቋራጮች በጥሩ አፈጻጸም ላይ እንደሚገኙ የኢትዮጵያ መብራት ኃይል አስታውቋል፡፡የኢትዮጵያ ኤሌክትሪክ ኃይል ዋና ሥራ አስፈጻሚ ዶክተር አብረሃም በላይ የህዳሴውን ግድብ በጎበኙበት ወቅት ነው ይህን የተናገሩት፡፡እንደ ዋና ስራ አስፈጻሚው ገለጻ የተቋራጮቹ የመጀመሪያ ዙር የስራ አፈጻጸም ግምገማ የተደረገ ሲሆን በጥሩ ሁኔታ ላይ እንደሚገኙ ለማወቅ ተችሏል፡፡የኢትዮጵያ መብራ ሃይልም ግንባታው እስኪጠናቀቅ ድረስ ቀጣይነት ያለው ድጋፍና ክትትል እንደሚያደርግም ዶክተር አብረሃም ተናግረዋል፡፡ከዚህ ቀደም በግንባታው ሂደት ውስጥ የፖለቲካ ጣልቃ ገብነት እና ግልጽነት የጎደለው አሰራር እንደነበር ጠቁመው፣ በቀጣይነት ግንባታውን የተመለከቱ መረጃዎች ለህብረተሰቡ በግልጽ ይተላለፋሉ ብለዋል፡፡